Fortuna Hjørring var i eftermiddags på en svær opgave, da de på udebane spillede 1/16 finale mod FK Minsk fra Hviderusland i kvindernes Champions League. Det viste sig dog at være en smal sag for Hjørrings bedste kvinder. Kampen blev vundet 2-0 på to mål af Nadia Nadim. Dermed har Fortuna Hjørring sikret sig et glimrende udgangspunkt frem mod returkampen i Hjørring. Returkampen spilles onsdag 14. oktober klokken 19.00 hjemme på Bredbånd Nord Arena.

Opsummering:
Fortuna Hjørring spillede i eftermiddags 1/16 finale på udebane mod FK Minsk fra Hviderusland. Fortuna vandt kampen 2-0.